Tanczos Barna: Studiile arată o creștere a populației de urs brun din România. Este nevoie de o intervenție ca în toate țările europene
Senatorul UDMR Tanczos Barna a declarat, luni, că populația de urs brun din România nu este în pericol, iar toate studiile arată o creștere constantă a populației de urs brun, inclusv cele ale ONG-urilor. Potrivit inițiatorului proiectului de lege privind urșii, este nevoie de o intervenție preventivă, așa cum se face în toate țările europene. Comisiile reunite de muncă și administrație publică dezbat, în sesiune extraordinară, proiectul de lege inițiat de UDMR, care reglementează populația de urs brun, în urma tragediei din Munții Bucegi, în care un urs a ucis o tânără aflată în drumeție pe Jepii Mici.